अगले साल से बेंगलुरु स्थित रेवा इलेक्ट्रिक कार कंपनी (आरईसीसी) देसी बाजार में बिक्री में इजाफे के लिए एक नई रणनीति लेकर आने वाली है। अभी कंपनी हर साल सिर्फ 200 यूनिट ही बेच पा रही है। इस नई रणनीति के तहत कंपनी सिर्फ कार के पैसे लेगी, उसे चलाने वाली बैटरी की नहीं। कंपनी के उपाध्यक्ष और चीफ टेक्नोलॉजी ऑफिसर (सीटीओ) चेतन मणि ने बताया कि, 'इस प्रोजेक्ट को 'बैटरी लीजिंग' का नाम दिया गया है। इससे कार की कीमत में 60 हजार रुपये तक कम हो जाएगी। हम अपनी बैटरी को किराए पर देने के बारे में बात कर रहे हैं।' इस कदम से कंपनी के लेड एसिड बैटरी की कार की कीमत घटकर 2.4 लाख रुपये और एडवांस्ड लिथियम बैटरी कार की कीमत 3 लाख रुपये तक आ जाएगी। बैटरी लीजिंग, मणि के मुताबिक देसी बाजार में बिक्री बढ़ाने के लिए चरण वाली योजना का पहला कदम है। अगला कदम होगा रेवा की डीलरों की तादाद में इजाफा करना, जो इस वक्त सिर्फ बेंगलुरु और दिल्ली में सीमित हैं। बीते महीने आरईसीसी ने जनरल मोटर्स, इंडिया के साथ एक समझौता किया था, जिसके तहत वह अपनी प्लग इन कार टेक्नोलॉजी को जीएम की इंट्री कार स्पार्क के वास्ते देगी। बिजली से चलने वाली स्पार्क अगले साल आने वाली है। आरईसीसी के अध्यक्ष आर. चंद्रामोली ने बताया कि, 'इस समझौते से हम अपनी रेवा ब्रांड को जनरल मोटर्स के 175 स्टोर्स से बेच सकते हैं।' इसके पहले चरण में रेवा कार जीएम के 30 डीलरों के पास मौजूद होगी। तीसरे चरण में कार की बिक्री बढ़ाने के लिए कंपनी राज्य सरकारों से कार बिक्री पर लगे लक्जरी टैक्स को हटाने का अनुरोध करेगी, ताकि उसकी कीमत कम की जा सके। मौजूदा वक्त में बिजली से चलने वाली कारों पर उत्पाद कर नहीं लगाया जाता। हालांकि, बिजली से चलने वाले वाहन बनाने वाली कंपनियों का कहना है कि इनके कलपुर्जों पर 8 फीसदी का कर लगाया जाता है। वहीं आयतित कल पुर्जो पर कंपनियों को 7.5-10 फीसदी के बीच कर चुकाना पड़ता है।
रेवा ने बनाई नई रणनीति
From next year, the Bengaluru-based Reva Electric Car Company (RECC) is coming up with a new strategy to increase sales in the domestic market. Battery leasing, according to Mani, is the first step in a phased plan to increase sales in the domestic market. Under this new strategy, the company will charge only for the car, not for the battery that drives it. Chetan Mani, vice president and chief technology officer (CTO) of the company, said.
Rewa devises new strategy